**ΚΑΝΟΝΙΣΜΟΣ ΛΕΙΤΟΥΡΓΙΑΣ & ΣΥΜΜΕΤΟΧΗΣ ΜΕΛΩΝ ΤΗΣ ΟΡΧΗΣΤΡΑΣ**

**“THE UNDERGROUND KIDS ORCHESTRA”**

1 Σκοπός της ορχήστρας είναι να γνωρίσουν τα μέλη το συμφωνικό ρεπερτόριο αλλά και διαφορετικά είδη ποιοτικής μουσικής, διευρύνοντας τις μουσικές τους γνώσεις, καθώς και τις τεχνικές και εκφραστικές τους δυνατότητες και παράλληλα να αναπτύξουν το πνεύμα της ομαδικής συνεργασίας. Τα μέλη της ορχήστρας, μέσω της υποτροφίας που προσφέρει η Underground Kids Orchestra και της συμμετοχής τους σε καλλιτεχνικές εκδηλώσεις και συναυλίες, καθώς και σε εκπαιδευτικά προγράμματα, προετοιμάζονται για την επαγγελματική τους σταδιοδρομία.

Η υποτροφία που παρέχεται στα μέλη της UYO περιλαμβάνει:

* Πλήρη απαλλαγή του κόστους της διαρκούς ετήσιας εκπαίδευσης.
* Πλήρη ή κατά το μεγαλύτερο μέρος, κάλυψη του κόστους των ταξιδιών εκτός Αθηνών.

2 Η Underground Kids Orchestra εποπτεύεται και στηρίζεται οικονομικά από την Αστική Μη Κερδοσκοπική εταιρεία “Μουσική Έκφρασις”. Η ευθύνη της οργάνωσης και του συντονισμού της εκπαίδευσης των μελών της ορχήστρας ανήκει στον διευθυντή της ορχήστρας με τους επιλεγμένους από αυτόν συνεργάτες, κάτω από την Αιγίδα της UYO.

3 Δικαίωμα συμμετοχής στην Ορχήστρα έχουν Έλληνες πολίτες ή αλλοδαποί πολίτες νομίμως διαμένοντες στην Ελλάδα, ανεξαρτήτως φύλου, ηλικίας έως 14 ετών, μετά από ακρόαση που πραγματοποιείται. Αξιολογητές των υποψηφίων μελών, εκτός από τον μαέστρο της, είναι και οι καθηγητές μουσικής που συνδράμουν στην εκπαίδευση των μελών της ορχήστρας. Σε ειδικές περιπτώσεις, τα όρια ηλικίας μπορούν να διαφέρουν και καθορίζονται με απόφαση της επιτροπής αξιολόγησης.

4 Η ένταξη στην Ορχήστρα γίνεται μόνο κατόπιν τακτικών ή εκτάκτων ακροάσεων. Ο χρόνος και ο τόπος διεξαγωγής των ακροάσεων, καθώς και το αντικείμενό τους αποφασίζεται από την επιτροπή αξιολόγησης και ανακοινώνεται έγκαιρα. Για να γίνει μέλος της Ορχήστρας ο οποιοσδήποτε, θα πρέπει ο Γονέας ή Κηδεμόνας του, να αποδεχθεί τον Κανονισμό, να υπογράψει την βεβαίωση αποδοχής (σελίδα 5) και να την αποστείλει ηλεκτρονικά στο [uyo@uyo.gr](mailto:uyo@uyo.gr).

Tο μέλος παραμένει στην Ορχήστρα για μία δοκιμαστική περίοδο 4-8 εβδομάδων. Παράταση της δοκιμαστικής περιόδου μπορεί να αποφασισθεί μόνον από τον μαέστρο και τους υπεύθυνους καθηγητές.

5 Για τα μέλη που εντάσσονται στην Underground Kids Orchestra, η παρακολούθηση και συμμετοχή στις πρόβες και στις καλλιτεχνικές εκδηλώσεις είναι υποχρεωτική. Οι πρόβες διενεργούνται Παρασκευή απόγευμα 18:30-20:30 στο Μέγαρο Μουσικής Αθηνών ( Αίθουσα δοκιμών 12). Έκτακτες πρόβες μπορούν να γίνουν ανάλογα με τις απαιτήσεις του προγράμματος. Το πρόγραμμα των προβών, της εκπαίδευσης και της καλλιτεχνικής δραστηριότητας της Ορχήστρας καθορίζονται με αποκλειστική ευθύνη του μαέστρου της και των υπεύθυνων καθηγητών. Οι απουσίες είναι το μεγαλύτερο εμπόδιο της προόδου των μελών και πρέπει να γίνει κατανοητό ότι οι απουσίες επηρεάζουν την απόδοση και τον συντονισμό της ορχήστρας. Εάν κάποιο μέλος απουσιάσει από μία δοκιμή, δεν απαλλάσσεται από την υποχρέωση της μελέτης και της προπαρασκευής της μουσικής παρτιτούρας για την επόμενη δοκιμή. Σε περίπτωση απουσίας μέλους της UYO για σοβαρό λόγο, το μέλος οφείλει να ενημερώσει με τον προσφορότερο τρόπο επικοινωνίας τον μαέστρο ή τους καθηγητές και να αιτηθεί την εξαίρεση του, το συντομότερο δυνατό από τη στιγμή που λαμβάνει γνώση της αδυναμίας του να παραστεί και οπωσδήποτε πριν από την προγραμματισμένη πρόβα η συναυλία. Στην περίπτωση ύπαρξης σπουδαίου ή σοβαρού λόγου, αποκλειστικός υπεύθυνος για την παρέκκλιση των ανωτέρω είναι ο μαέστρος και οι υπεύθυνοι καθηγητές.

6 Τα μέλη της Ορχήστρας οφείλουν να προσέρχονται στο χώρο των δοκιμών 15 λεπτά προτού ξεκινήσει η δοκιμή και κατά τη διάρκεια της οφείλουν πλήρη προσήλωση στις οδηγίες, παραινέσεις και παρατηρήσεις του μαέστρου και, κατά περίπτωση, του υπεύθυνου καθηγητή. Οι δοκιμές θα είναι διάρκειας περίπου 90 λεπτών της ώρας και καθορίζονται από τον μαέστρο ανάλογα με τις ανάγκες. Είναι δυνατή η πραγματοποίηση τμηματικών δοκιμών με οικογένειες οργάνων αλλά και με μέρος του συνόλου των μουσικών. Τα ωράρια της Ορχήστρας καθορίζονται από τον μαέστρο της στην έναρξη κάθε περιόδου, λαμβανομένων υπόψη των αναγκών των μελών κατά τις εξεταστικές περιόδους της δευτεροβάθμιας εκπαίδευσης. Η παρακολούθηση της πρόβας από άτομα εκτός της ορχήστρας επιτρέπεται μόνο κατόπιν αδείας του Μαέστρου. Κατά την έναρξη της πρόβας, είναι υποχρέωση των μελών της Ορχήστρας να έχουν τα όργανα τους συντηρημένα, σε καλή κατάσταση και χορδισμένα.

7 Οι θέσεις των μελών στα αναλόγια και τις διάφορες οικογένειες οργάνων (Πρώτα, Δεύτερα Βιολιά κλπ) καθορίζονται από τον Μαέστρο και είναι δυνατόν να μεταβάλλονται ανάλογα με τις ανάγκες καλύτερης απόδοσης συγκεκριμένων έργων. Τα μέλη οφείλουν να τηρούν την καθαριότητα και την τάξη όπως και την μη πρόκληση βλάβης στα έπιπλα, τα σκεύη, τα όργανα και τις εγκαταστάσεις των χώρων δοκιμών και συναυλιών. Είναι στην αποκλειστική αρμοδιότητα και ευθύνη της Διεύθυνσης της Ορχήστρας η τελική επιλογή κάθε φορά των μελών – μουσικών, που μετέχουν στις διάφορες καλλιτεχνικές εκδηλώσεις, ανάλογα με τις επιδόσεις τους.

8 Η επιλογή των συμμετεχόντων καθώς και η σειρά (πρώτα, δεύτερα) στα πνευστά, κρουστά όργανα όταν υπάρχουν πολλά μέλη γίνεται από τον μαέστρο και τους υπεύθυνους καθηγητές και σύμφωνα με την διαθεσιμότητα των μελών.

9 Κάθε μέλος της Ορχήστρας μπορεί να καταλαμβάνει μια από τις ακόλουθες θέσεις: α)Μέλος, β) Υπεύθυνος, γ)Κορυφαίος. Η εξέλιξη ενός μέλους της ορχήστρας στον αμέσως ανώτερο βαθμό γίνεται με βάση τη συνολική του παρουσία και συμμετοχή, την τεχνική του κατάρτιση, τη συμπεριφορά και το ήθος του. Παράγοντες όπως η ηλικία ή ο χρόνος παραμονής στην ορχήστρα δεν αποτελούν κριτήρια εξέλιξης.

10 Η κατανόηση του κανονισμού από τα ίδια τα μέλη και από τους Γονείς-Κηδεμόνες των ανηλίκων μαθητών, καθώς και η ανάπτυξη-εξήγηση στα παιδιά τους των διατάξεών του και η ανάλυση της σκοπιμότητας της πιστής εφαρμογής τους, βοηθάει αποφασιστικά το έργο της Ορχήστρας. Οι γονείς των ανηλίκων παιδιών μπορούν να πληροφορούνται για την πρόοδο των παιδιών τους καθώς και να ενημερώνονται για τα προβλήματα και τις προοπτικές της Ορχήστρας από τους υπεύθυνους καθηγητές.

11 Οι γονείς φροντίζουν για την έγκαιρη και κανονική προσέλευση των παιδιών στους χώρους δοκιμών – παραστάσεων και συνοδεύουν τα παιδιά τους, εφ’ όσον αυτά είναι ανήλικα. Δεν επιτρέπεται σε καμία περίπτωση η έξοδος μαθητή ηλικίας κάτω των 15 ετών από το ΜΜΑ χωρίς τη συνοδεία Γονέα ή Κηδεμόνα ή την άδεια της Διεύθυνσης της Ορχήστρας.

Δεν επιτρέπεται η έξοδος μαθητή από το χώρο δοκιμών κατά τη διάρκεια της διδασκαλίας, εκτός εάν υπάρχει σοβαρός λόγος και απόλυτη ανάγκη και κατόπιν αδείας του διδάσκοντος ή Διευθυντή.

Δεν επιτρέπεται σε κανέναν μαθητή η είσοδος και παραμονή σε χώρους του ΜΜΑ εκτός από την αίθουσα δοκιμών και το χώρο αναμονής έξω από αυτήν, τόσο πριν από την έναρξη των μαθημάτων, όσο και κατά τα διαλείμματα.

12. Βασικό καθήκον κάθε μέλους είναι να μελετά και να ετοιμάζεται κάθε φορά για την επόμενη δοκιμή της Ορχήστρας, μελετώντας τα μέρη των έργων στα οποία συμμετέχει.

Τα μέλη οφείλουν να ακολουθούν τις οδηγίες του Διευθυντή, ο οποίος είναι και Δάσκαλός τους, καθώς και των βοηθών του, και να καταβάλλουν κάθε προσπάθεια για ομοιογενή ερμηνεία. Ο έλεγχος της προόδου κάθε μέλους γίνεται από τον Διευθυντή της Ορχήστρας, ο οποίος και αποφασίζει αν το μέλος πληροί τις προϋποθέσεις για συμμετοχή του σε δημόσια εμφάνιση της Ορχήστρας. Στο τέλος κάθε καλλιτεχνικής περιόδου, η πρόοδος των μελών καταγράφεται σε επιστολή κρίσεως, που αφορά τη συνέχιση της φοίτησής του στην Ορχήστρα.

Τα μέλη οφείλουν να διακρίνονται για την ευγένειά τους και τις φιλικές μεταξύ τους σχέσεις και να τηρούν την καθαριότητα και την τάξη στους χώρους από τους οποίους διέρχονται.

Ιδιαίτερη προσοχή συστήνεται για τη μη πρόκληση βλάβης στα έπιπλα, τα σκεύη, τα όργανα και τις εγκαταστάσεις του Μεγάρου Μουσικής Αθηνών, που αποτελεί πραγματικό κόσμημα στο χώρο του Πολιτισμού. Οι εγκαταστάσεις του ΜΜΑ και τα κινητά πράγματα του κτιρίου είναι δημόσια περιουσία. Τυχόν βλάβη εκ προθέσεως ή βαρείας αμελείας θα αποκαθίσταται με επιβάρυνση του μαθητή ή των γονέων του και συνιστά λόγο αποπομπής του από την Ορχήστρα.

13 Κατά την διάρκεια εκπαιδευτικών ταξιδιών στην Ελλάδα τα μέλη της Ορχήστρας οφείλουν να υπακούν στις υποδείξεις των συνοδών καθηγητών. Σε περίπτωση που οι καθηγητές κρίνουν ότι αυτό δεν τηρείται έχουν το δικαίωμα ακύρωσης της συμμετοχής του στο εκπαιδευτικό ταξίδι και της άμεσης επιστροφής του στην Αθήνα με δικά του έξοδα.

14 Υλικές αμοιβές στα μέλη της Ορχήστρας δεν προβλέπονται.

15 Η UYO μέσω της «Μουσική Έκφρασις» δύναται να εκδώσει πιστοποιητικό συμμετοχής των μελών της, στην ετήσια λειτουργία της Ορχήστρας , με αναφορά για κάθε συναυλία, ώστε να χρησιμοποιηθούν για την επιβεβαίωση της καλλιτεχνικής τους εξέλιξης και κατάρτισης.

16 Οι μετακινήσεις από και προς τους χώρους προβών και συναυλιών , είναι ευθύνη των μελών. Εξαίρεση αποτελούν οι εκδηλώσεις εκτός Αθηνών για τις οποίες θα έχει γίνει ειδική μέριμνα από την «Μουσική Έκφρασις» για τον τρόπο μεταφοράς καθώς και για τυχόν επιβαρύνσεις των μελών. Στην περίπτωση αυτής της ομαδικής μετακίνησης των μελών της Ορχήστρας για συμμετοχή σε εκδηλώσεις, πρέπει να υπάρξει γραπτή δήλωση συγκατάθεσης του Γονέα - Κηδεμόνα

17 Η επίσκεψη και παραμονή των γονέων στις αίθουσες δοκιμών την ώρα του μαθήματος – δοκιμής δεν επιτρέπεται εκτός αν ζητηθεί και εγκριθεί από τον Διευθυντή της Ορχήστρας

18 Η ενημέρωση των μελών για οτιδήποτε σχετίζεται με την λειτουργία της Ορχήστρας, θα γίνεται ηλεκτρονικά στην ομάδα που έχει δημιουργηθεί γι’ αυτόν το σκοπό στο Facebook. Σε αυτή την ομάδα γίνονται δεκτά μόνο τα μέλη της Ορχήστρας.

19 Οι παρτιτούρες που παρέχονται στα μέλη της ορχήστρας, σε έντυπη ή ηλεκτρονική μορφή, αποτελούν πνευματικά δικαιώματα της ορχήστρας. Απαγορεύεται ή με οιονδήποτε τρόπο αναπαραγωγή τους και διάθεση τους σε πρόσωπα ή φορείς εκτός ορχήστρας, χωρίς την άδεια του Μαέστρου.

Είναι στην αποκλειστική αρμοδιότητα και ευθύνη της Διεύθυνσης της Ορχήστρας η τελική επιλογή κάθε φορά των μουσικών, που μετέχουν στις διάφορες καλλιτεχνικές εκδηλώσεις, ανάλογα με τις επιδόσεις τους. Το ένδυμα συναυλιών καθορίζεται από τη Διεύθυνση της Ορχήστρας και είναι υποχρεωτικό για όλους τους συμμετέχοντες μαθητές σε αυτές. Οι μαθητές οφείλουν να παραδίδουν στους γονείς τους τις έγγραφες εγκυκλίους και τα σημειώματα της Ορχήστρας και να διαβιβάζουν τις προφορικές παραγγελίες ή ανακοινώσεις της Διεύθυνσης. Στην αντίθετη περίπτωση, ο Διευθυντής και οι διδάσκοντες δεν έχουν την ευθύνη για τυχόν παράλειψη ενημέρωσης των Γονέων-Κηδεμόνων από τους μαθητές. Η ενημέρωση των μαθητών θα γίνεται ηλεκτρονικά στη διεύθυνση που έχουν δηλώσει. Ως εκ τούτου οφείλουν όλοι να παρακολουθούν καθημερινά τα εισερχόμενα μηνύματα και να επιβεβαιώνουν τη λήψη τους. Οι μαθητές δεν επιτρέπεται να φέρνουν μαζί τους τιμαλφή, κοσμήματα, χρήματα, ακριβά ρολόγια, ηλεκτρονικά παιχνίδια ή άλλα πολύτιμα αντικείμενα. Υπάρχει κίνδυνος να χαλάσουν ή να χαθούν, πράγμα που δεν μπορεί να ελέγξει ή να προλάβει η Διεύθυνση της Ορχήστρας και γι’ αυτό το λόγο δεν φέρει καμία ευθύνη. Εάν σε μαθητή γίνει σοβαρή παρατήρηση ή του επιβληθεί πειθαρχική κύρωση, είναι υποχρεωμένος να το αναφέρει στους γονείς του και να έλθει μαζί τους στην επόμενη δοκιμή, εφόσον αυτό ζητηθεί από το Διευθυντή της Ορχήστρας. Η εγγραφή των μελών της Ορχήστρας γίνεται μετά από ειδικές ακροάσεις ενώπιον Επιτροπής, που επιλέγει με τρόπο διαφανή και αξιοκρατικό τους μαθητές.

20 Η συμμετοχή στην Ορχήστρα προϋποθέτει την ανεπιφύλακτη αποδοχή όλων των όρων του παρόντος κανονισμού, όπως ισχύει ανά πάσα στιγμή με τις τυχόν τροποποιήσεις του. Αδυναμία τήρησης του παρόντος κανονισμού μπορεί να επιφέρει την απώλεια της ιδιότητας του μέλους της Underground Kids Orchestra σε οποιαδήποτε χρονική στιγμή, κατόπιν απόφασης του μαέστρου της και των καθηγητών της ορχήστρας.

**“THE UNDERGROUND KIDS ORCHESTRA”**

**ΒΕΒΑΙΩΣΗ ΑΠΟΔΟΧΗΣ ΓΟΝΕΩΝ- ΚΗΔΕΜΟΝΩΝ**

**του Κανονισμού Λειτουργίας της Ορχήστρας**

Ο κάτωθι υπογεγραμμένος

Επώνυμο: …………………………. Όνομα……………… …………………

Αρ.Ταυτ…….…………Ημερομ Έκδοσης………....…

Ως Γονέας ή Κηδεμόνας του ανηλίκου Μαθητή / Μαθήτριας

Επώνυμο: …………………. Όνομα ………………… Ηλικία…….…………

Κάτοικος :

Νομός……………………. Πόλη……………………

Οδός…………………….Αριθμός….. Ταχ κωδ…….

Τηλέφωνα επικοινωνίας :

Σταθερό : …………………………..

Κινητό 1 :……………………………

Κινητό 2 : …………………………… Κινητό μαθητή/μαθήτριας : ………………………..

Δηλώνω ότι διάβασα με προσοχή τον Κανονισμό Λειτουργίας της Ορχήστρας “ Underground Kids Orchestra” και αποδέχομαι όλους τους όρους και τις προϋποθέσεις του ανεπιφύλακτα.

Το περιεχόμενο του κανονισμού επίσης διάβασα και εξήγησα στον ενδιαφερόμενο μαθητή/μαθήτρια.

\* Αντιμετωπίζει το παιδί μου κάποιο ιδιαίτερο πρόβλημα υγείας που πρέπει να γνωρίζετε :

ΟΧΙ ΝΑΙ Αν Ναι σημειώστε …………………………………………………….

Παρακαλώ για την εγγραφή του/της ως μέλους της Ορχήστρας.

**Ο/Η Δηλών/ Δηλούσα**

Ονοματεπώνυμο ( ολογράφως ) ………………………………………………..

Υπογραφή ………………………………………………..

Ημερομηνία …………………………………………………

\* Συμπληρώστε προαιρετικά για στατιστικούς λόγους

Από που μάθατε για μας :

…………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………